[{"text_idx": "#000003", "text": "Er mwyn cydymffurfio a\u0302 chyfyngiadau cyfnod atal Llywodraeth Cymru a gyhoeddwyd yr wythnos hon, ni fydd rhaglen Gwarcheidwaid Parc Rhanbarthol y Cymoedd yn cael ei chynnal rhwng dydd Gwener, y 23ain o Hydref a dydd Llun, y 9fed o Dachwedd. Sylweddolwn y bydd y penderfyniad hwn yn destun siom i\u2019r rhai sydd eisoes yn cymryd rhan yn y rhaglen, ond cytunwn ei bod yn hollbwysig ein bod yn cymryd pob cam angenrheidiol ar yr adeg hon."}, {"text_idx": "#000004", "text": "Hoffem achub ar y cyfle hwn i roi sylw i\u2019r gweithgareddau awyr agored gwych yr ydym wedi bod yn eu cynnal drwy roi mesurau diogelwch Covid ar waith."}, {"text_idx": "#000005", "text": "Mae\u2019r Gwarcheidwaid wedi bod yn cynnal grwpiau cadwraeth amgylcheddol ymarferol bob wythnos ym Marc Gwledig Bryngarw a Pharc Gwledig Cwm Da\u0302r. Yn ystod y sesiynau hyn, mae\u2019r gwirfoddolwyr wedi bod yn ymgymryd a\u0302 gwahanol weithgareddau, e.e. clirio prysgoed i greu pyllau ac ardaloedd i flodau gwyllt, gwaredu a\u0302 bambw\u0302, dysgu technegau rheoli coetiroedd, creu llwybrau ceffylau newydd a chynnal a chadw pontydd a grisiau. Mae\u2019r grw\u0302p yng Nghwm Da\u0302r yn edrych ymlaen yn fawr at greu llwyfan bwrpasol i wylio hebogau tramor yn eu cynefin naturiol y gaeaf hwn."}, {"text_idx": "#000006", "text": "Mae teuluoedd o Ben-y-bont at Ogwr hefyd wedi cael blas ar sesiynau natur a byw yn y gwyllt ym Marc Gwledig Bryngarw. Nod y sesiynau hyn yw trwytho pobl ym myd natur drwy weithgareddau ymarferol, e.e. adeiladu ffeuau, cynnau tanau, coginio ar da\u0302n agored a gweithgareddau ym myd natur. Mae plant nifer o\u2019r teuluoedd sy\u2019n cymryd rhan yn y gweithgareddau hyn yn cael eu haddysg gartref, ac maent yn awyddus i greu grw\u0302p cadwraeth ymarferol i reoli tir yn gynaliadwy a thyfu coed brodorol."}, {"text_idx": "#000007", "text": "Mae ein gardd gymunedol yn Hwb Cymunedol Twyn ym Merthyr wedi bod yn boblogaidd iawn. Bu gwirfoddolwyr yn paratoi\u2019r gawell ffrwythau ac yn plannu coed ffrwythau. Buont hefyd yn creu cwt ieir ac yn gofalu am bedair ia\u0302r sy\u2019n byw yno. Maen nhw wedi gwastatau\u2019r llawr yn y polytwnnel, creu gwelyau plannu uwch a byddant yn plannu llysiau i\u2019r gymuned yn fuan iawn."}, {"text_idx": "#000008", "text": "Ym Mhenderyn ac yn Hirwaun, mae preswylwyr lleol yn parhau i gymryd rhan yn ein prosiect pryfaid peillio. Yma, rydym yn creu ardaloedd sy\u2019n gyfeillgar i bryfaid peillio fel y gallwn gefnogi gwenyn a phryfaid peillio eraill."}, {"text_idx": "#000009", "text": "Cynhaliwyd dau grw\u0302p cerdded bob wythnos ym Merthyr ac yn Aberda\u0302r, ac mae\u2019r teithiau hyn yn addas i\u2019r rhai sy\u2019n well ganddynt lwybrau byr a gwastad. Yn ystod y teithiau hyn, gall pobl fwynhau clywed am dreftadaeth leol, dysgu am yr amgylchfyd naturiol a chymdeithasu\u2019n ddiogel yn yr awyr agored."}, {"text_idx": "#000010", "text": "Edrychwn ymlaen yn fawr at barhau a\u0302\u2019n gwaith pan fydd y cyfyngiadau\u2019n cael eu codi ar yr 9fed o Dachwedd. Diolchwn i bawb sydd wedi cymryd rhan yn ein gweithgaredd a sicrhau bod y rhain yn sesiynau diogel i bawb.\nI gael gwybodaeth am barciau a mannau gwyrdd ger eich cartref, ewch i wefannau\u2019r parciau a gwefannau awdurdodau lleol i gael y newyddion diweddaraf a gwybodaeth am ddiogelwch sy\u2019n ymwneud a\u0302 Covid-19."}, {"text_idx": "#000012", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled y byd, gan roi cyfleoedd [...]"}, {"text_idx": "#000016", "text": "Dewch i ddarganfod beth sydd ar y gweill ledled y rhanbarth, pwy sydd wedi bod yn mwynhau\u2019r Cymoedd a beth maen nhw wedi bod yn ei wneud!"}, {"text_idx": "#000018", "text": "Mae PRhC yn dod a\u0302 rhwydwaith o ddeuddeg parc trefol a gwledig a gwarchodfeydd natur at ei gilydd \u2013 a elwir hefyd yn \u2018Byrth Darganfod\u2019 \u2013 fel rhan o brosiect i sefydlu parc rhanbarthol parhaol ar gyfer Cymoedd De Cymru. Mae parciau rhanbarthol i\u2019w gweld yn y DU a ledled..."}, {"text_idx": "#000020", "text": "Rydyn ni mor falch o faint mae Cynllun Gwarcheidwaid Parc Rhanbarthol y Cymoedd \u2014 a gyflwynir gan Groundwork Wales \u2014 wedi\u2019i gyflawni ers mis Mai 2021. O hyfforddiant a gweithdai amgylcheddol i waith gwella tir ledled ein Pyrth Darganfod a gweithio mewn partneriaeth a\u0302..."}]